Republik Sosialis Soviet Autonomi Kabardino-Balkaria

Republik Sosialis Soviet Autonomi Kabardino-Balkaria merupakan sebuah republik autonomi dalam Republik Sosialis Persekutuan Soviet Rusia (RSPSR) di bawah Kesatuan Soviet, dan pada asalnya sebahagian daripada Republik Sosialis Soviet Autonomi Pergunungan. Pada 16 Januari 1922, kawasan ini dipisahkan daripada RSSA Pergunungan dan daripada Oblast Autonomi Kabardino-Balkaria yang ditubuhkan pada 1 September 1921. Ia kemudian dinaikkan status menjadi sebuah republik autonomi pada 5 Disember 1936. Pada 30 Januari 1991, Republik Sosialis Soviet Autonomi Kabardino-Balkaria mengisytiharkan kedaulatan negeri. Pada hari ini, wilayah itu dikenali sebagai Republik Kabardino-Balkaria dan merupakan salah satu subjek persekutuan dalam Persekutuan Rusia. Sepanjang kewujudan Kesatuan Soviet, RSSA Kabardino-Balkaria tidak bersempadan dengan mana-mana negara berdaulat lain.

Seperti Republik Sosialis Soviet Autonomi Chechen–Ingush, RSSA Kabardino-Balkaria dihuni oleh dua kumpulan etnik utama. Kedua-dua republik autonomi ini berada dalam RSPSR dan mempunyai orang Rusia sebagai kumpulan etnik terbesar dari segi jumlah penduduk.

 Sejarah 
Empayar Rusia, Uthmaniyah dan Parsi pernah bersaing untuk menguasai wilayah ini antara abad ke-17 hingga ke-19, dan dalam tempoh itu kawasan tersebut akhirnya berada di bawah kawalan Rusia. Selepas Revolusi Oktober, wilayah ini menyertai Republik Sosialis Soviet Autonomi Pergunungan (RSSA Pergunungan) pada tahun 1921 semasa Perang Saudara Rusia. Pada tahun 1922, kawasan-kawasan tersebut dipisahkan daripada RSSA Pergunungan  untuk membentuk Oblast Autonomi Kabardino-Balkaria, dan pada 5 Disember 1936 ia dinaikkan status menjadi Republik Sosialis Soviet Autonomi Kabardino-Balkaria.

Pada 8 April 1944, Joseph Stalin menuduh orang Balkar menjadi tali barut dan bekerjasama dengan pihak Jerman Nazi. Tentera yang disyaki sebagai pembelot telah dihantar ke kem tahanan di Asia Tengah. Tanah orang Balkar disatukan ke dalam RSSA Kabardin, kecuali Lembah Baksan yang diserahkan kepada Republik Sosialis Soviet Georgia. Selepas perang tamat, kebanyakan mereka yang dibuang negeri dibenarkan pulang, kecuali individu yang benar-benar terlibat dalam komplot anti-Soviet. Pada 11 Februari 1957, nama asal Balkar, RSSA Kabardin telah dipulihkan semula.

 Catatan 

Category:Republik autonomi di Kesatuan Soviet
Category:Sejarah Kabardino-Balkaria
Category:Penubuhan 1936
Category:Pembubaran 1992
Category:Pembubaran 1991
Kabardino
Kabardino